Diari Oficial de la Generalitat Valenciana


Sumari del DOGV 6438, del 14-01-2011 (2010/14525)

RESOLUCIÓ de 9 de desembre de 2010, de la Direcció General d'Energia, per la qual s'atorga a CLH Aviación, SA, autorització administrativa i aprovació del projecte per a la remodelació de la instal·lació aeroportuària d'Alacant i alimentació de la xarxa hidrant de l'aeroport de l'Altet, en el terme municipal d'Elx (PO2MOD/2008/1/03).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6438

Data del DOGV
:   14-01-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/14607


Data del document
:   09-11-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 9 de desembre de 2010, de la Direcció General d'Energia, per la qual s'atorga a CLH Aviación, SA, autorització administrativa i aprovació del projecte per a la remodelació de la instal·lació aeroportuària d'Alacant i alimentació de la xarxa hidrant de l'aeroport de l'Altet, en el terme municipal d'Elx (PO2MOD/2008/1/03). [2010/14945]  
Vist l'escrit presentat per Francisco J. Santamaría del Pino, en nom i representació de la mercantil, CLH Aviación, SA, amb domicili a l'efecte de notificacions al c/ Titán, 13, 28408 Madrid, amb data 21 d'abril de 2009, davant del Servici Territorial d'Energia d'Alacant, en què sol·licita autorització administrativa i aprovació del projecte d'execució per a la remodelació de la instal·lació aeroportuària d'Alacant i alimentació de la xarxa hidrant de l'aeroport de l'Altet, en el terme municipal d'Elx, província d'Alacant.  
A l'escrit mencionat, s'adjunta el projecte de les referides instal·lacions, denominat: Remodelació de la IA d'Alacant i alimentació a la xarxa hidratant de l'aeroport, firmat pel tècnic competent i visat pel col·legi oficial corresponent amb data 23 de juliol de 2008.  
Vist que, amb data 03.09.2010, l'empresa sol·licitant va presentar davant del Servici Territorial d'Energia en l'expedient assenyalat, documentació complementària consistent, entre altres, de l'informe d'avaluació del risc i la proposta de mesures correctores de la instal·lació d'emmagatzemament de CLH Aviación, SA, a l'aeroport de l'Altet.  
Vist que sotmés l'expedient al tràmit d'informació pública, d'acord amb el que establix la Llei 34/1998, de 7 d'octubre, del Sector d'Hidrocarburs, es va publicar l'anunci corresponent en el Diari Oficial de la Comunitat Valenciana de 30 de setembre de 2010, en el Butlletí Oficial de la Província d'Alacant de 29 de setembre de 2010, en els diaris Información i Las Provincias, els dos de 5 d'octubre de 2010, i en el tauler d'anuncis de l'Ajuntament d'Elx, únic afectat per la instal·lació.  
D'acord amb la documentació que hi ha en l'expedient, no s'han presentat al·legacions a la mencionada sol·licitud.  
Vist que va ser sol·licitat l'informe a l'Ajuntament d'Elx, en què s'adjunta la separata del projecte corresponent a la instal·lació, per afectar béns, instal·lacions, obres o servicis dependents d'eixa administració, a fi d'establir les condicions tècniques oportunes.  
No consta en l'expedient l'informe sol·licitat per l'Ajuntament mencionat.  
Vist que de la mateixa manera es va remetre la separata del projecte, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats a fi de que remeteren l'informe que conté les condicions en què es realitze la instal·lació. D'acord amb la documentació que hi ha en l'expedient, concretament a:  
- AENA-aeroport d'Alacant, que remet el certificat per mitjà del qual fa constar que la instal·lació sol·licitada està promocionada a instàncies del mateix aeroport i és compatible amb totes les instal·lacions d'este, i es complixen les servituds aeronàutiques.  
- Servici Territorial d'Indústria i Seguretat Industrial de la Conselleria d'Indústria, Comerç i Innovació, que remet l'informe en què considera que no és d'aplicació, segons el que s'ha declarat en el Pla d'Autoprotecció, la legislació sobre accidents greus, perquè en l'emmagatzemament existirà una quantitat màxima de combustibles de 4.910 t, ja que s'ha comprovat que el llindar inferior per a l'aplicació dels article 6 i 7 del Reial Decret 1254/1999, de 16 de juliol, és de 5.000 t, per a les substàncies de l'apartat 7b de la columna 1 de la part 2 de l'annex I del reial decret mencionat i les seues modificacions.  
- Servici Territorial de Medi Ambient de la Conselleria de Medi Ambient, Aigua, Urbanisme i Habitatge, on s'indica que l'actuació sol·licitada no afecta els béns mediambientals gestionats per eixa secció.  
L'empresa sol·licitant coneix i accepta els informe remesos.  
Atés que, d'acord amb la documentació que hi ha en l'expedient, l'ampliació sol·licitada es realitzarà en el mateix emplaçament de les instal·lacions actuals en terrenys de l'aeroport de l'Altet.  
Atés que, de conformitat amb el projecte i la sol·licitud presentats, la finalitat de l'ampliació d'estes instal·lacions, és cobrir la necessitat existent per a l'adaptació de les instal·lacions actuals existents de subministrament de combustible d'avions a fi de poder donar resposta a la demanda prevista, així com facilitar el subministrament mencionat per mitjà de la posada en servici de la xarxa hidrants.  
Atés que, d'acord amb l'article 40 de la Llei 34/1998, de 7 d'octubre, del Sector d'Hidrocarburs, la construcció i l'explotació d'instal·lacions d'emmagatzemament de productes petrolífers, quan estos tinguen com a objecte prestar servici a operadors, està sotmesa al règim d'autorització administrativa prèvia i que els aspectes continguts en l'apartat 2 de l'article mencionat, estan suficientment acreditats de la documentació que hi ha en l'expedient administratiu.  
Atés que és d'aplicació, només als efectes de l'àmbit competencial d'esta Direcció General d'Energia, el contingut del Reial Decret 2085/1994, de 20 d'octubre, pel qual s'aprova el Reglament d'Instal·lacions Petrolíferes, modificat per Reial Decret 1523/1999, d'1 d'octubre, i en concret la Instrucció Tècnica Complementària MI-IP-02, relativa a parcs d'emmagatzemament, aprovada per Reial Decret 1562/1998, de 17 de juny, que establixen la tramitació, els documents que s'han presentar i les condicions tècniques de les instal·lacions.  
Atés que en la tramitació de l'expedient està acreditat el compliment dels requisits i les condicions establits en la legislació referenciada.  
Atés la Direcció General d'Energia competent per a la resolució del present expedient, d'acord amb el que establix l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a CLH Aviación, SA, autorització administrativa per a la remodelació de la instal·lació aeroportuària d'Alacant i alimentació de la xarxa hidrant de l'aeroport de l'Altet, en el terme municipal d'Elx, província d'Alacant, les característiques principals de la qual són:  
1. Emmagatzemament:  
- Tres tancs aeris verticals de querosé d'aviació, de 2.000 m³ de capacitat nominal unitària, que substituiran els tres tancs actuals de la instal·lació de 500 m³ de capacitat nominal unitària.  
- Remodelació de la línia d'entrada d'oleoducte de 8''de diàmetre.  
- Sistema de drenatge i porgues de querosé d'aviació, amb dos depòsits aeris horitzontals de 50 m³ de capacitat nominal unitària.  
- Emmagatzemament de gasolina d'aviació, amb dos depòsits de 20 m³ de capacitat nominal unitària.  
2. Àrea de càrrega.  
- Un carregador automatitzat d'unitats proveïdores de combustible d'aviació amb dos punts de càrrega de querosé d'aviació i un punt de gasolina d'aviació.  
3. Estació de bombament.  
- Equip de bombament per a alimentació de la xarxa hidrant de combustible de l'aeroport d'Alacant amb dos bombes amb motor elèctric i un cabal nominal unitari de 500 m³/h.  
- Equip de filtració de capçalera de la xarxa hidrant de combustible compost per dos filtres separadors, dos monitors absorbents, dos cabalímetres i línia de mínim flux.  
4. Depòsits horitzontals.  
- Dos depòsits aeris d'acer al carboni i 50 m³ de volum útil (D-04 i D-05), per a porgues de querosé d'aviació. I dos depòsits de 20 m³ de capacitat amb les seues instal·lacions corresponents per a la realització de les operacions de recepció, emmagatzemament i càrrega d'este combustible.  
5. Xarxa d'aigües.  
- Adequació de les xarxes d'aigües pluvials i hidrocarburades amb la instal·lació d'una unitat de tractament d'aigües hidrocarburades i un detector de la concentració d'hidrocarburs en l'efluent.  
6. Instal·lacions auxiliars:  
- Sistema DCI compost per tanc d'aigua, bombes elèctriques, dièsel i Jockey, centre de mescla aigua-bromera, vàlvules de diluvi, cambres de bromera en tancs i anelles de refrigeració.  
- Nou centre de transformació de 63 kVA redundant i nova connexió elèctrica i centre de seccionament i mesurament.  
7. Xarxa hidrant:  
- Per a proveir de combustible querosé d'aviació, es disposa de 25 posicions de subministrament, de les quals quinze se situen en la zona de l'aeroport actual amb els pits connectats a tres llaços del sistema, i les altres deu posicions s'emplaçaran en la zona d'ampliació de l'aeroport amb els pits connectats a altres tres llaços del sistema. Les seues característiques principals són:  
· Línia principal constituïda per dos canonades d'acer paral·leles de qualitat API5L, grau B i diàmetre 16'', amb una pressió mínima de 6,7 bar i longitud de 1.525 m, cada una.  
· Cinc llaços formats per canonada d'acer de 10''de diàmetre, i un llaç de diàmetre 8'', amb dotació de catorze arquetes distribuïdes en les dos canonades amb les vàlvules de seccionament corresponents.  
8. Desmantellament. Es descriuen, a continuació, els equips i les obres que s'ha de realitzar amb destinació al fi esmentat:  
- Equips  
· Tres tancs (T-1, T-2 i T-3) verticals de querosé d'aviació (JET A-1) de diàmetre 8 m i capacitat 500 m³ cada un.  
· Tres tancs (T-6, T-7 i T-8) horitzontals de porgues de querosé d'aviació (JET A-1) de diàmetre 2,74 m i capacitat de 50 m³ cada un.  
· Dos tancs (T-9 i T-10) horitzontals de gasolina d'aviació (AVGAS) de diàmetre 2,74 m i capacitat de 50 m³ cada un.  
· Un tanc (TA-1) d'aigua vertical del DCI, de diàmetre 8 m.  
- Moll de descàrrega de camions cisterna (CC/CC).  
- Estació del bombament del sistema DCI, els murs de cubeta; els sistemes associats als tancs; la subestació elèctrica existent, així com la unitat de subministrament de combustible per a consums propis.  
9. Pressupost: 7.018.011 euros.  
Segon  
Aprovar el projecte d'execució per a la instal·lació esmentada en el punt primer de la present resolució, denominat: Remodelació de la instal·lació aeroportuària d'Alacant i alimentació a la xarxa hidratant de l'aeroport, firmat pel tècnic competent i visat pel col·legi oficial corresponent amb data 23 de juliol de 2008.  
La present autorització està sotmesa a les condicions següents:  
a) L'ampliació que s'autoritza haurà de realitzar-se d'acord amb la legislació vigent i el contingut del projecte de les referides instal·lacions, denominat: Remodelació de la IA d'Alacant i alimentació a la xarxa hidratant de l'aeroport.  
b) La present autorització de remodelació s'atorga sense perjuí de les concessions i les autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
c) La instal·lació complirà el que s'ha determinat en el Reglament d'Instal·lacions Petrolíferes, aprovat pel Reial Decret 2085/1994, de 20 d'octubre, les seues modificacions i instruccions tècniques complementàries, i en concret la Instrucció Tècnica Complementària MI-IP-02, relativa a parcs d'emmagatzemament de líquids petrolífers, aprovada per Reial Decret 1562/1998, de 17 de juliol, així com les disposicions i la normativa tècnica que se li apliquen.  
d) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
e) La instal·lació haurà de ser posada en marxa en el termini de dos anys des de la notificació de la present resolució, i s'haurà de presentar davant del Servici Territorial d'Energia d'Alacant els certificats de direcció d'obra corresponents i les proves efectuades, el certificat de l'empresa instal·ladora autoritzada en matèria de productes petrolífers i tota la documentació que siga preceptiva i requerida per a l'obtenció de l'autorització de posada en servici per part del Servici Territorial d'Energia esmentat.  
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 9 de desembre de 2010.- El director general d'Energia: Antonio Cejalvo Lapeña.